Se non era sospeitoso,
por que o levaron interrogar?
Non foi un interrogatorio.
Non había motivo para pensar que era o asasino.
Julian non é un criminal, é informático.
Non sobrevirá no cárcere.
Traballabamos xuntas.
Gloria, Trina mais eu.
Cubriámonos as costas.
Dis que De Marco mandou a Gloria delatar a Hector Moya?
Deulle unha arma para poñer no cuarto de Moya
para que desaparecese para sempre.
Descubrimos 33 novas persoas
relevantes para o caso.
Tamén está o meu investigador.
Non teño nada que ver co teu caso.
Non tes de que preocuparte.
Cada testemuña prepara o terreo para a seguinte.
Val lévanos a Sly júnior.
Sly júnior, a Trina,
e ela, con sorte, a De Marco.
Detívoa algunha vez o axente da DEA James De Marco?
Non me soa.
Non me dixo antes desta declaración
que Gloria Dayton era unha informante
que traballaba para James De Marco?
Díxenlle moitas cousas porque me pagaba a renda.
Dixeches que ías sinalar outro sospeitoso, non unha teoría conspiradora.
Arrisco o pescozo.
Quen é Peter Sterghos?
É o nome que apareceu ao conectar a Neil Bishop con De Marco.
É unha trampa.
Sterghos é o cebo.
Bishop e De Marco foron á casa de Sterghos.
E acaban de irromper na casa dunha testemuña da defensa.
Os criminais con placa son os peores.
Se vas por el, mellor que non falles.
XOVES 6 DE AGOSTO - 18:06
Chegaches cedo.
E ti tamén.
Non podía durmir.
Estiven pensando nun argumento
para a lista de testemuñas, e xa o teño.
Xa vexo. Cantos cafés tomaches?
Só un vietnamita.
E un con xeo.
E este é un chai latte, así que non conta.
E tróuxenche burritos.
Pero apura, porque a Batman e Robin xa lles cae a baba.
Déixao, o que necesitamos está nesta caixa.
Faime un favor, comproba todo.
Sempre o fago.
Chego tarde?
- Non. - Non.
Gustavo fixo o que puido.
Esperemos que Julian non baixase outro talle.
Xa sabes como vas usar o vídeo de vixilancia?
Aínda non, é unha bomba de reloxería.
Non podo usalo
a non ser que a xuíza deixe testificar a De Marco.
Cres que a xuíza Turner nolo vai permitir
tras o chasco de Trina?
Por iso as testemuñas de hoxe.
Se non funciona, hai que volver falar con Trina.
De Marco debeuna ameazar para que mentise no estrado.
Se cadra convencémola.
Sorte.
Cisco, busca a Trina.
Se lle ofrecemos protección, igual conta que pasou.
Ocúpome eu.
Queda menos dunha hora para o xuízo.
Venme buscar cando sexa hora.
Vale.
A por eles, amor.
INALÁMBRICO
Haller e asociados.
Como?
Non, tiña que mandala unha bolseira.
Non pasa nada, xa a mando eu.
Adoro enviar cousas. Perdón.
Contra!
Merda.
Estás ben?
Estiven tan agoniada sendo asistente
que metín o zoco en todo o resto.
Teño moitas facturas por pagar!
E teño que estar no despacho da xuíza en 51 minutos.
Cando vos deixe no xulgado
teño que levarlle o traxe a Julian.
Logo podo ocuparme eu das facturas.
De verdade?
- Si. - Mi madriña, Izzy.
Moitas grazas. Empezas co rendeiro antes de que nos bote?
En serio, ou dentro de tres días chímpanos á rúa.
Xa lle levo eu o cheque.
Déboche unha gorda.
Tranquila, ocúpome eu.
E Lorna, valo bordar.
Mira, iso espero.
Sabes que necesito?
Máis cafeína.
Ah, vale.
CAT SOS - ANDAS POR AQUÍ?
XULGADOS DOS ÁNXELES
Lémbrao, a testemuña clave é Bishop, hai que incluílo.
As outras son distraccións.
E senta á esquerda da xuíza.
É coma un truco mental Jedi. Menos confrontación.
Mickey, ensineiche eu ese truco. Lino na revista Parade.
- Si? - Si!
Pensei que fora Legal. Xa vou vello.
Como lle vai nesa residencia?
Escribiume esta mañá pedindo polo frito e gofres.
A ti que che parece?
Non o soporto, é un fachendoso.
Non deixes que te altere o sangue.
Haller.
Si, ódioo.
Bo día, letrados.
Será un día longo, empecemos.
Forsythe, puido estudar a lista modificada de testemuñas da defensa?
Si, señoría, pero non é axeitado chamarlle así.
Engadir 33 nomes non é modificala.
É unha lista completamente distinta e totalmente inadmisible.
Se me permite, señoría,
estamos abertos a chegar a un acordo
que seguro agradará o señor Forsythe.
Señoría, a defensa eliminou algúns nomes da lista de testemuñas.
Riscaron todos menos tres nomes.
Como é que hai 48 horas tiñan 30 nomes cruciais para a defensa
e agora só necesitan
a Sylvester Funaro pai, Peter Sterghos e Neil Bishop?
Necesitamos catro, señoría, pero descartou a James De Marco
e escollemos outra defensa.
Señoría, a acusación discrepa con estes tres nomes.
Sylvester Funaro pai é un avogado inhabilitado
sen relación co caso,
e todo o que poida aportar sería infundado.
A ver...
Funaro declarará sobre a súa relación con Moya,
que lle deu información sobre a vítima
e o móbil do asasinato.
Como dixen, infundado.
Oíno a primeira vez, señor Forsythe. Ten algunha outra obxección?
Si, señoría. A acusación oponse á inclusión de Peter Sterghos.
Investigamos esta persoa
e non atopamos ningunha conexión co caso.
Intentamos presentar unha teoría alternativa
do asasinato de Gloria Dayton.
O testemuño do señor Sterghos pode conectar
o asasinato de Dayton cun dobre homicidio que tivo lugar hai dez anos.
Hai dez anos?
É unha broma?
Señoría, a acusación insta o tribunal
para que non permita este desatino.
Non é para nada un desatino,
e quedará claro cando o señor Sterghos poida testificar.
Algo máis, Sr. Forsythe?
Si, señoría.
O meu investigador, Neil Bishop, segue na lista.
Non é testemuña do crime.
Isto é un estrataxema flagrante para descubrir a estratexia da acusación.
Señoría, con todo o respecto ao señor Forsythe, iso é absurdo.
A acusación xa rematou a instrución,
xa coñecemos a estratexia.
Con todo, o señor Bishop non pode aportar nada relevante.
A defensa pode cuestionar
como a acusación obtén e analiza probas,
incluíndo testemuños.
Ningún precedente impide
que chamemos o investigador a declarar.
Ademais, os tribunais de apelación sosteñen
que os avogados poden ter certa marxe
ao presentar un caso, e que os intentos de frustrar
preguntas ou a presentación de teorías alternativas
son perigosos e suxeitos a reversión.
Teño xurisprudencia relevante se quere vela.
Non é necesario, señorita Crane. Xa tomei unha decisión.
Vou aceptar as obxeccións de Forsythe
contra Sylvester Funaro e Peter Sterghos,
a non ser que a defensa
queira expoñer novos argumentos.
Porén, denego a obxección contra a declaración de Neil Bishop.
Como sinalaron, teñen dereito a facer preguntas
sobre o procedemento da acusación.
- Entendido, señoría. Grazas. - Ben, algo máis?
Non, señoría.
Moi ben. Poden retirarse, vereinos no xuízo.
Toma, díxenlle que collese un par de centímetros.
Debería quedarche ben.
Grazas.
Durmiches algo onte?
Julian, sei que o de Trina foi un revés, pero o plan funciona, prométocho.
Temos unha nova proba contra De Marco e é das boas.
Estamos pensando como usala.
Vale.
Déixame.
O primeiro que me ensinou meu pai foi:
"Unha gravata ben anoada é o primeiro paso serio da vida."
Oscar Wilde.
"A xenerosidade é a esencia da amizade."
Ah. Tamén es de Wilde?
É dos meus favoritos.
Meu pai non estivo moi presente.
E, polo visto, era un cabrón, non foi moita perda.
Menos polo da gravata.
Agora mellor.
Estou feito un carcamán?
Véxoo nos ollos de David.
Mírame coma a un morto andante.
Perdiches moito peso, Julian. Está preocupado por ti.
Este traxe quédache mellor. Estás moi elegante.
Estiven eu pensando...
Axudaría que testificase?
Non, non é...
Non é boa idea subir o cliente ao estrado,
sobre todo agora.
A acusación usará calquera detalle sobre o teu traballo
e ao xurado non lle gustaría.
Oxalá puidese facer máis.
E non só por min.
Repasei aquela noite na miña cabeza unha e outra vez.
Se non pelexásemos,
se a calmase ou quedase máis tempo con ela,
seguiría viva?
Escoita, Julian.
Gloria relacionouse con quen non debía, vale?
Non había forma posible de salvala.
Agora só a podemos axudar se ganamos.
Trina!
Trina, estás aí?
Envíame Mickey Haller.
Cisco?
Non está.
A porta está aberta e está revolto.
Ou marchou correndo ou alguén a visitou.
De Marco asustouna máis ca o cártel.
Se foi el, non podemos facer nada.
Non creo. Por que lle ía facer dano agora?
Fixo o que el quería.
Non, foi demasiado para Trina. Debeu agocharse.
Onde?
Podes mirar noutro sitio máis.
Cat, que pasou?
Onte rompín o ligamento.
Hostia.
Estou ben.
Déronme algo para a dor, pero teño que operarme.
E non vou poder seguir co programa.
Síntoo, rula.
Quedan tres capítulos, pero necesitan xa unha substituta.
Por iso te chamei.
Recomendeite.
Iso é... Vaia.
Grazas, pero levo moito tempo sen bailar.
Pero agora podes volver.
Non me fío de ninguén máis. Bordaríalo, Iz.
Non sei que dicir.
Ensineilles vídeos e queren verte.
Mañá empezan coas entrevistas.
Tranquila, o traballo é teu se o queres.
A entrevista é unha formalidade.
Pero que saibas que o estudio e a cadea estarán aí.
A que hora?
Proba G, señoría.
É o historial de chamadas de Gloria Dayton,
que o incluíu a acusación nas probas.
Ningunha obxección, señoría.
Queda admitido.
Inspector Whitten, viu este historial antes?
Vin, si, conseguino eu.
Verá que hai algo escrito na primeira páxina.
- É a súa letra? - É, si.
Pode ler o que pon, por favor?
24 de agosto.
E por que escribiu esa data?
Foi cando a compañía me mandou o historial.
O 24 de agosto.
Iso foi 14 días tras o asasinato de Gloria Dayton.
Naquel momento xa detiveran a Julian La Cosse, verdade?
Si, exacto.
E para que era este historial de chamadas?
A investigación prosigue tras a detención.
Investiguei outras posibilidades.
Entendo. E foi relevante algunha destas chamadas?
Si.
A do seu cliente, Julian La Cosse,
a noite do asasinato.
Pero que fai?
Inspector, vaia á páxina nove do historial de chamadas.
Ve o número marcado? O que acaba en 6700?
Si, prefixo 213, 6326700.
E cando marcou a señorita Dayton ese número? Data e hora.
O 3 de agosto ás 18:47.
O 3 de agosto. Unha semana antes do asasinato.
Inspector Whitten,
voulle ensinar a proba A da defensa.
Protesto, señoría.
Que relación hai entre a foto e o historial de chamadas?
Señoría, é un proba xa admitida.
Vou establecer agora a relación.
Non ha lugar.
Inspector, xa establecemos que sacaron esta foto
cando citaron a Gloria Dayton
por un recurso habeas de Hector Moya.
Pode ler a data e a hora da foto?
As 18:06 do 3 de agosto.
E o número de móbil do historial de chamadas de Dayton...
- A que hora fixo a chamada? - Ás 18:47.
Para que quede claro,
a Gloria Dayton citárona a tarde do 3 de agosto.
E 41 minutos despois fixo esa chamada, é correcto?
Si, pero...
Intentou verificar ese número?
- Non me lembro. - Non se lembra?
- Tranquilo. Ten aí o móbil? - Protesto.
Por que motivo?
Acoso, incitación, irrelevancia.
Sexa cal for a artimaña do letrado, non é máis que xactancia.
Xactancia?
Señoría, o xurado merece saber a quen chamou
tras ser citada.
Chamar é a mellor forma de sabelo.
Non ha lugar. Pode proceder, señor Haller.
Grazas, señoría. Sabe que?
Usaremos o meu móbil.
Inspector, pode marcar o número?
DEA, unidade dos Ánxeles.
En que podo axudalo?
Ola? Podo axudalo? Ola?
Desculpe, enganeime.
Orde!
Inspector, está de acordo
que tras recibir a citación, a señorita Dayton
chamou a DEA desde o seu móbil?
É imposible saber se chamou ela.
Puideron usar o seu móbil.
Algunha vez investigou se a Srta. Dayton tiña algunha relación coa DEA,
coma ser informante?
Non.
Eu non sabía nada da citación naquel momento.
E ademais, se alguén fose informante,
non chamaría a central telefónica da DEA.
Non tiña motivo para sospeitar desa chamada.
Vale, espere. Perdoe, inspector. Estou algo confuso.
Antes dixo que non lembraba se investigara esa chamada.
Agora di que sabía que existía esa chamada,
pero que non sospeitou?
- Non, estao terxiversando. - Direino doutro modo.
Sabía ou non que a vítima chamou a DEA
antes de ser asasinada? Si ou non.
Non.
Inspector, acaba de declarar
que non sabía
que citaran a Gloria Dayton polo recurso habeas de Moya.
Lembra cando o soubo?
Hai uns meses, cando a defensa presentou as probas.
E que fixo con esa información?
Comprobeina, como fago con toda a información.
E que concluíu?
Que non era relevante para o caso. Era unha coincidencia.
Unha coincidencia?
Pero, inspector, acabamos de saber que Gloria chamou a DEA
despois que a citasen para ese caso.
Non parece unha coincidencia.
Protesto. Está testificando o letrado?
Ha lugar. Pregunte, señor Haller.
Inspector, de ter sabido que unha semana antes de que a asasinasen,
citaron a Gloria Dayton e logo chamou a DEA,
interesaríalle saber por que?
Protesto, especulación.
Ha lugar.
Iso é todo, señoría.
Moi ben, faremos un pequeno receso.
Inspector Whitten, pode retirarse.
Xurado, lembren a admonición.
Señoría, podemos achegarnos ao estrado?
Poden.
Xuíza Turner, tendo en conta isto,
pedímoslle que reconsidere permitir que testifique James De Marco.
Isto mostra que a súa declaración é relevante.
Señoría, son insinuacións.
Non levarán a nada e o letrado sábeo.
Quere meter ruído.
Non é meter ruído, señoría.
É unha teoría de culpabilidade dun terceiro
que os tribunais admiten
e que revocan cando non é admitida.
Parabéns, Sr. Haller. O axente De Marco pode testificar.
Pero en relación ao testemuño, penso telo atado en curto.
Só preguntas relevantes.
Grazas, señoría.
Que pasou?
A xuíza permite que o axente James De Marco testifique.
Iso é bo, non?
É moi bo.
Agora só hai que conseguir que veña.
Dille a Cisco que acampe fronte á DEA se é necesario.
Que De Marco reciba a citación.
Faime caso, é unha moi boa nova.
LUZ VERDE CON DE MARCO.
ENTRÉGALLE A CITACIÓN CANTO ANTES.
Kendall Roberts?
Quen es?
Envioume Mickey Haller
para ver se sabías algo dunha amiga, Trina Rafferty.
Estamos preocupados por ela.
E por que cres que sei onde está?
Mickey dixo que antes cubriádesvos as costas.
Igual contactou contigo.
Como lle dixen a el, iso foi hai moito,
e prometeu manterme á marxe.
Se non che importa.
Señorita Roberts, de saber algo de Trina,
dille que a queremos axudar.
Podería correr perigo e non ten que estar soa.
Queres falar?
Falemos.
DIME SE ME ESQUECÍN DE ALGO IZZY
Ola, Lorna.
Izzy, acabaches todas as facturas?
Moitísimas grazas.
Sabía que necesitabas axuda.
Ía vir para axudarte.
Paraches para xantar?
Non pasa nada, Lorna.
Vai todo ben?
Si, todo ben, é que...
Podo coller mañá o día libre?
Pois claro, pero Izzy, seguro que estás ben?
Podes contarme o que sexa.
Xa.
Teño que resolver un tema persoal.
Fáloche logo, vale?
Vale.
- Colegas. - Que tal?
Odio o Lincoln.
Ten moitos puntos cegos e os sensores bérranme.
- E Izzy? - Pediu o día libre.
Podo facer tres traballos.
Ser a túa asistenta, a túa xerente da oficina
e levarte ao xulgado non é estresante.
Lorna, podo conducir eu, non pasa nada.
Erguinme unha hora antes e non exfoliei a cara
para poder chegar aquí a tempo.
Así que sube ao coche, Haller!
Vale, arrea!
Bule!
Como se mete Cisco aquí?
- Dálle para atrás! - Como?
Busca o couso!
A defensa chama a Victor Hensley.
Quen é?
O cabalo de Troia.
Señor Hensley, pode dicir a que se dedica?
Son o director xeral do hotel Roosevelt nos Ánxeles.
E como director, ten acceso a todos os datos do hotel, non?
- Teño, si. - Ben.
Sr. Hensley, como xa saberá, o meu cliente, Julian La Cosse,
tiña unha páxina de citas.
Segundo a web, a noite do 10 de agosto,
un home, Daniel Price,
concertou unha cita coa vítima, Gloria Dayton,
no cuarto 837 do seu hotel.
Si, seino.
Sabemos que o meu cliente chamou ao cuarto
ás 16:40 do 10 de agosto para confirmar a cita.
Falou cun home, Daniel Price.
Pode confirmar se Daniel Price estaba no cuarto a esa hora?
- Segundo as gravacións, non. - Non?
Ás 16:40 non.
Un matrimonio, Daniel e Laura Price, estiveron nese cuarto a noite anterior,
pero saíron ás 16:15.
Non había ninguén?
Non lle sei seguro.
O que sei é que non había ningún hóspede
nese cuarto a esa hora.
Saíron tarde
e o cuarto quedou libre esa noite.
Sr. Hensley, é posible que alguén entrase nese cuarto
para coller a chamada
e afirmase ser Daniel Price?
É todo posible,
pero as portas péchanse automaticamente, non sería fácil entrar.
Vale, cambiemos de tema un momento.
Señor Hensley, cando descubriu que Gloria Dayton
estivo no seu hotel antes de que a asasinasen, investigouno?
Si. Cando soubemos que o hotel tivera un papel tanxencial
na situación, investigámolo, claro.
Eu dirixín a investigación.
E estableceu unha liña temporal aquela noite, o 10 de agosto?
Si, a señorita Dayton entrou no hotel ás 21:41.
Colleu o ascensor ata o oitavo andar,
iría ao cuarto 837.
Vale, e logo que pasou?
Volveu ao recibidor uns minutos despois
antes de saír do hotel ás 21:50.
As horas son moi concretas. Como as sabe?
Polas cámaras de vixilancia.
Cámaras?
Si.
O hotel ten un sistema de seguridade
con cámaras que rexistran a data e a hora nas zonas públicas e nos ascensores.
Cando miramos as imaxes, foi doado establecer a liña temporal.
E trouxo a gravación hoxe?
Si, teño varias copias.
Alguén da acusación foi recoller a gravación?
Si, o señor Neil Bishop, da Fiscalía do distrito.
Veu recollelas hai dous meses.
Hai dous meses?
Señoría, podemos achegarnos?
A ver se adiviño.
Non sabía destas gravacións na instrución.
Non, e segundo esta testemuña,
o señor Forsythe tiña as imaxes desde hai dous meses.
Non, eu non sabía nada destas imaxes.
O seu investigador foinas recoller.
Señoría, as partes coinciden en que a vítima visitou o hotel
horas antes da súa morte. Iso non se cuestiona.
Estas gravacións, segundo a testemuña, son irrelevantes.
Señoría, como podemos saber se son relevantes sen miralas?
Canto tempo necesita?
- Unha hora abonda. - Moi ben.
Faremos un receso dunha hora, eu tamén mirarei as gravacións.
Señor Forsythe, suxírolle que faga o mesmo.
Grazas, señoría.
Que pasou?
Trapela aberta.
O cabalo de Troia.
Había que incorporar as gravacións como proba
sen que soubesen que xa as tiñamos.
Xa as tiñamos?
Teño que revisar as imaxes durante unha hora?
Non, pero hai que finxir.
Leva isto á sala co portátil.
- Eu? Por que? A onde vas? - Vou en canto poida.
Pois tráeme un latte.
Ola, Izzy.
Pasouche algo?
Teño que dicirche algo.
- Que? - Tiven unha entrevista.
Vaia.
Non foi con Tony Walsh, non?
De verdade, ese tipo é un pesado.
Cat rompeu o ligamento e necesitan unha substituta.
Como coreógrafa?
Izzy, é xenial.
A ver, o do xeonllo non, pero é unha gran oportunidade para ti.
Si.
Éo.
Bailar é... todo o que sempre soñei facer.
Pero encántame traballar para ti.
Sinto que cambio as cousas, axudo a xente.
Ti axudáchesme.
É que...
Mira, Izzy.
Para min es coma da familia. E a familia apóiase.
Odiaría perderte,
pero tamén sei que te deberías guiar polo corazón.
E... se bailar é o que queres, tes que perseguir ese soño.
Ese é o problema.
Ver a Cat lesionada e chea de medicación...
Non sei.
Faime pensar se é iso o que quero facer.
Vale, e que che di o teu corazón?
Ti tamén es a miña familia.
Ti, Lorna e Cisco.
Quero entregarme, pero non son avogada
e non podo ser sempre a túa chofer.
Pois estás de sorte,
porque hai dispoñible un posto de xerente da oficina.
Es a candidata perfecta.
Este ascenso vén cunha subida de soldo?
Ai, mi ma, outra máis.
E vacacións para dar clases onde queira.
Vale, xa o falaremos.
Seguro que chegamos a un acordo. Trato feito?
Fuches a unha entrevista. Ofrecéronche o traballo?
Mickey, sabes que si.
Así que con esas estamos, eh? Vale.
Señor Hensley, pode seguir os momentos da señorita Dayton
ao mostrarmos as imaxes?
Claro.
Esa é Dayton entrando no hotel.
Diríxese ata o ascensor e preme o botón para subir.
Non hai cámaras nos andares dos hóspedes por privacidade,
pero isto é cinco minutos despois.
A señorita Dayton volve ao recibidor e diríxese a recepción.
Señor Hensley, nesta imaxe,
pode sinalar o persoal do hotel que ve?
Os que están en recepción, desde logo,
e este home, Charles, é de seguridade.
Identifica alguén máis?
Non que eu vexa.
E este home de aquí con chapeu?
Non se lle ve a cara.
Señor Hensley, nunca lle vemos a cara,
pero pola roupa e por como actúa, diría que traballa no hotel?
Non, todos os empregados levan uniforme.
Hai axentes de seguridade que finxen ser clientes?
Non hai, non.
Os de seguridade teñen postos fixos e levan chaquetas con credenciais.
Entendo. Daquela se este home non traballa no hotel,
que cre que fai nas imaxes?
Protesto, especulación.
Hai 13 anos que o señor Hensley é o director do Roosevelt.
Traballou en recepción e seguridade durante dez anos.
Coñece o recibidor á perfección.
Creo que está capacitado para aportar a súa opinión
sobre o que ve no vídeo.
Ha lugar. Conteste, por favor, señor Hensley.
Na miña opinión profesional, creo que a seguía.
Esperou por ela antes de que chegase.
Sabía onde estaban as cámaras e como ocultar o rostro.
Logo, cando volve baixar, séguea.
Pódese ver que cando ela torna á recepción,
cólleo desprevido e ten que improvisar.
É o home misterioso.
Daquela está a dicir
que a señorita Dayton chegou ao seu hotel
onde este home misterioso a esperaba,
que logo a seguiu, e unhas horas despois, ela aparece morta?
Protesto, a testemuña non ten os coñecementos.
Ha lugar.
Nada máis, señoría.
A súa testemuña, Forsythe.
Só unha pregunta, señoría.
Señor Hensley, deixando de lado a súa opinión profesional,
non ten nin idea quen é este home nin que está facendo,
non é certo?
Si, claro.
Grazas, iso é todo.
A testemuña pode retirarse.
Quedaron impresionados, vino. Vou buscar o MINI ou imos andando?
A pé, é mellor para os xeonllos.
Claro que si. Revisaches as imaxes?
Ou están na morea de erros profesionais?
Non era pertinente.
Ah, non era pertinente.
Sabes que era pertinente? Informarme para prepararme.
Non tiñas que deixar que as aceptasen.
Agora parece que actuei con mala fe.
Mira, non me importa o que creas que é pertinente ou non.
Non me ocultes nada.
Está suando.
Síntoo, Bill.
Cal deles?
Dáme un momento para gardar isto
e logo preparámonos para De Marco.
- Que imos cear? - Ai, non!
Esquecinme completamente.
Imos ter que cear pizza. E non quero nin unha queixa.
Adiviña quen non saíu a pasear?
Por que sempre sofren os nenos?
Mickey, non dou abasto. Non podo eu soa con todo.
- Lorna... - Non, escóitame.
Necesitamos axuda, e non bolseiros. Axuda de verdade.
- Lorna, para. - Quen quere comida chinesa?
Oín as túas pregarias. Esta é a nosa nova xerente.
Izzy? Ai, mi ma, como me alegro por ti!
E por min.
Hai dúas mocións na miña mesa, son para onte.
Coa nosa subida de soldo e tantos gastos,
hai que ir ganando cartos.
Chama os morosos e que paguen. Empeza a facturar.
Como sospeitabas, non puiden falar con De Marco.
Mandaron un avogado interno.
Aceptou a citación no seu nome?
Si, pero ninguén sabe se vai aparecer ou non.
E Trina?
Ofrecinlle un agocho dos Road Saints,
pero quere quedar con Kendall.
O malo é que non se vai arriscar nin por nós nin por Glory.
De feito, non pensa testificar ata que deteñan a De Marco.
Pois logo hai que conseguilo doutro xeito.
E hai outra cousa máis que me anoxa.
Trina admitiu
que De Marco a intimidou para que mentise.
Pero escoita:
non foi o único.
Pensei que fora Bishop. Ensineille unha foto e dixo que non.
Dixo que o tipo este non abriu a boca
e que non se parecía a outros polis que ten visto.
Con quen se relaciona De Marco?
As drogas dan moitos cartos e iso corrompe.
De Marco é un corrupto.
Razón de máis para preparar o seu testemuño,
en caso de que compareza.
Si, pero antes descansemos un pouco. Hoxe foi un bo día.
Un gran día.
É certo.
Por Izzy, que me ensinou que 24 horas
son abondas para estrañar moitísimo a alguén.
E polos que perdemos no camiño.
Saúde.
- Saúde. - Saúde.
Movédevos.
Movédevos, non paredes!
Sube ao bus.
Ao chan!
De xeonllos!
Ao chan!
BASEADO NAS NOVELAS DE MICHAEL CONNELLY
Subtítulos: María Suárez Seijas